Nada Subotić
<s>Nada Subotić (Bošnjaci, 11. listopada 1931. – Zagreb, 28. siječnja 2016.), bila je hrvatska kazališna, televizijska i filmska glumica.</s>

<s>Biografija</s>

<s>Nada Subotić rođena je 11. listopada 1931. godine u Bošnjacima kod Županje.</s><s>Osnovnu školu i gimnaziju pohađala je  u Vinkovcima.</s><s>Glumom se počela baviti još za vrijeme gimnazijskog školovanja.</s><s>Akademiju dramske umjetnosti  završila je 1954. u Zagrebu, a od rujna iste godine članica je kazališta Gavella, na čijoj je pozornici provela cijeli svoj radni vijek, sve do odlaska u mirovinu 1990.</s><s>Nastupala je na radiju i televiziji ("Posljednji Stipančići", "Sezona lova", "U registraturi", "Čovik i po").</s><s>Potkraj 2005. proslavila je pedesetu godišnjicu umjetničkoga rada u kazalištu ulogom Mag Folan u predstavi "Ljepotica iz Leenanea" Martina McDonagha u kazalištu Mala scena u Zagrebu.</s>

<s>U Parizu se udala za književnika Juru Kaštelana s kojim je dobila jedno dijete, kćer Ladu, dramaturginju i dramatičarku.</s><s>Preminula je 28. siječnja 2016. godine u Zagrebu u 85. godini života.</s>

<s>Filmografija</s>

<s>Televizijske uloge  
 "Večernja zvona" (1988.)
 "Nepokoreni grad" (1982.)
 "U registraturi" (1974.)
 "Kruh" (1968.)
 "Kroz šibe" (1967.)</s>

<s>Filmske uloge  
 "Kotlovina" kao doktorica Perak (2011.)
 "Ispod crte" kao Irma Požgaj (2003.)
 "Put u Raj biznis klasom" (2002.)
 "Krhotine - Kronika jednog nestajanja" (1991.)
 "Adagio" (1989.)
 "Sokol ga nije volio" kao Staza (1988.)
 "Večernja zvona" kao časna sestra (1986.)
 "Crveni i crni" (1985.)
 "Nitko se neće smijati" kao Marija (1985.)
 "Istarska rapsodija" (1978.)
 "Slučaj maturanta Wagnera" (1976.)
 "Basna" (1974.)
 "Zaista zamršen slučaj" (1973.)
 "Putovanje" (1972.)
 "U gori raste zelen bor" (1971.)
 "Mirisi, zlato i tamjan" (1971.)
 "Overnjonski senatori" (1970.)
 "Čamac za kron-princa" (1969.)
 "Sezona lova" (1968.)
 "Posljednji Stipančići" (1968.)
 "Protest" kao Marija (1967.)
 "Cintek" (1967.)
 "Službeni položaj" (1964.)
 "Pred smrt" (1964.)
 "Arina" (1963.)
 "Ženidba" (1960.)</s>

<s>Nagrade 
1997. je dobila nagradu Vladimir Nazor za životno djelo u području kazališne umjetnosti.</s>

<s>Izvori</s>

<s>Vanjske poveznice</s>

<s>Hrvatske filmske glumice
Hrvatske kazališne glumice
Hrvatske televizijske glumice
Dobitnici nagrade Vladimir Nazor
Biografije, Županja
Biografije, Zagreb</s>

